《次韵和酬知开封县钱易学士见寄三首》
宋代·魏野

赤县滞清才，家曾有国来。
埋金宁变土，烧玉岂为灰。
敏手知谁敌，冥心懒自媒。
雅章蒙寄惠，味胜沃醇杯。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。